Rikunarita-ORG/Wikinium huggingface dataset:
# Universal Pictures

Universal Pictures|  |
|  |
| Νομική μορφή | συμμετοχική εταιρεία |
| Κλάδος | παραγωγή ταινιών |
| Ίδρυση | 30  Απριλίου 1912 |
| Ιδρυτής | Καρλ Λέμλι, Pat Powers, Jules Brulatour, David Horsley και Charles O. Baumann |
| Έδρα | Γιουνιβέρσαλ Σίτι, Ηνωμένες Πολιτείες Αμερικής |
| Προϊόντα | ταινία |
| Ιδιοκτήτης | Comcast |
| Μητρική | NBCUniversal |
| Ιστότοπος | Επίσημος ιστότοπος |
| Μέσα κοινωνικής δικτύωσης |
|     |
|  Πολυμέσα |
| δεδομένα () |

Η **Universal Pictures**, γνωστή και ως **Universal Studios**, είναι μεγάλη αμερικανική εταιρεία παραγωγής ταινιών. Κατατάσσεται στα "Μεγάλα δέκα", όπως αποκαλούνται στις ΗΠΑ, στούντιο, δηλαδή σε ένα από τα μεγαλύτερα κινηματογραφικά στούντιο που κατέχουν τη μεγαλύτερη μερίδα των σημαντικών κινηματογραφικών ταινιών. Έχει επίσης υπό την κατοχή της την κινηματογραφική εταιρεία Focus Features, την οποία χρηματοδοτεί με σκοπό την εξαγωγή "ποιοτικά αναβαθμισμένων" ταινιών (σε σχέση με τις πιο εμπορικές που έχει αναλάβει η Universal).

Ο όμιλος Universal (NBC Universal) ελέγχεται πλέον απο την εταιρεία *Comcast*.

## Εξωτερικοί σύνδεσμοι

* Πολυμέσα σχετικά με το θέμα  Universal Pictures στο Wikimedia Commons
# Φεστιβάλ Κινηματογράφου Καννών 2022

| Φεστιβάλ Κινηματογράφου Καννών 2022 |
| --- |
| Ταινία πρεμιέρας | Final Cut |
| Ταινία λήξης | Next Sohee |
| Τοποθεσία | Κάννες, Γαλλία |
| Ιδρύθηκε | 1946 |
| Τίτλοι ταινιών | 21 (στο διαγωνιστικό τμήμα) |
| Ημερομηνία Φεστιβάλ | 17 Μαΐου 2024 - 28 Μαΐου 2022 |
| **Επίσημη ιστοσελίδα** |
|  Χρονολογία |
|

|  |  |
| --- | --- |
| 2021 | 2023 |

 |

Το **75ο ετήσιο Φεστιβάλ Κινηματογράφου των Καννών** ήταν φεστιβάλ κινηματογράφου που έλαβε χώρα από τις 17 έως τις 28 Μαΐου 2022. Το φεστιβάλ απέδωσε έναν φόρο τιμής στον ηθοποιό Τομ Κρουζ, του οποίου η ταινία *Top Gun: Maverick* έκανε πρεμιέρα στο φεστιβάλ και όπου ο ηθοποιός τιμήθηκε με το Χρυσό Φοίνικα για την προσφορά του στον κινηματογράφο. Η επίσημη αφίσα του φεστιβάλ σχεδιάστηκε ως φόρος τιμής στην ταινία *The Truman Show* (1998).

Το φεστιβάλ επέστρεψε στην πλήρη δυναμικότητα μετά τη διακοπή των δύο προηγούμενων εκδόσεων λόγω των περιορισμών COVID-19 στη Γαλλία.

## Παραπομπές
# Κομμουνιστικό Κόμμα της Τουρκίας / Μαρξιστικό-Λενινιστικό

| Κομμουνιστικό Κόμμα της Τουρκίας / Μαρξιστικό-Λενινιστικό Türkiye Komünist Partisi / Marksist-Leninist |
| --- |
|  |
| Γενικός Γραμματέας | Ιμπραήμ Καιπάκαγια (ιδρυτής) |
| Ίδρυση | 1972 |
| Ιδεολογία | Κομμουνισμός, Μαρξισμός-Λενινισμός-Μαοϊσμός |
| Πολιτικό φάσμα | Ακροαριστερά |
| Διεθνής προσχώρηση | International Conference of Marxist-Leninist Parties and Organizations |
| Χρώματα | Κόκκινο |
| Πολιτικό σύστημα Τουρκία Πολιτικά κόμματα Εκλογές |

Το **Κομμουνιστικό Κόμμα της Τουρκίας / Μαρξιστικό-Λενινιστικό** (τουρκικά: Türkiye Komünist Partisi/Marksist-Leninist), δημοφιλέστερα γνωστό με το ακρωνύμιο **TKP/ML** είναι τούρκικο κομμουνιστικό κόμμα που ακολουθεί τις αρχές του μαοϊσμού. Η TKP/ML ιδρύθηκε το 1972 από τον Ιμπραήμ Καιπάκαγια. TKP/ML εκδίδει την εφημερίδα *Partizan*. Ο **TİKKO** (της οποίας το επίσημο όνομα είναι *Türkiye İşci ve Köylü Kurtuluş Ordusu*) είναι το στρατιωτικό σκέλος του TKP/ML.

## Παραπομπές

## Εξωτερικοί σύνδεσμοι

* Πολυμέσα σχετικά με το θέμα  Κομμουνιστικό Κόμμα της Τουρκίας / Μαρξιστικό-Λενινιστικό στο Wikimedia Commons
* (Αγγλικά) Κομμουνιστικό Κόμμα της Τουρκίας / Μαρξιστικό-Λενινιστικό – Ανακοινωθέντα και δηλώσεις – Η μεγαλύτερη συλλογή από κείμενα και ανακοινώσεις της TKP/ML μεταφρασμένα στα Αγγλικά.
* (Τουρκικά) Ιστοσελίδα της Εφημερίδας "Özgür Gelecek"
* (Αγγλικά) Ιστοσελίδα New Turkey
# Παγκόσμιο Οικονομικό Κέντρο Σαγκάης

| Παγκόσμιο Οικονομικό Κέντρο Σαγκάης |
| --- |
| ουρανοξύστης και αξιοθέατο |
|  |
|  |
|  |
| Αρχιτεκτονική | νεοφουτουρισμός |
| Διεύθυνση | 100 Century Avenue, Pudong, Shanghai, China |
| Γεωγραφικές συντεταγμένες | 31°14′12″N 121°30′10″E |
| Διοικητική υπαγωγή | Πουντόνγκ |
| Τοποθεσία | Σαγκάη |
| Χώρα | Λαϊκή Δημοκρατία της Κίνας |
| Έναρξη κατασκευής | 2008 |
| Ολοκλήρωση | 28  Αυγούστου 2008 |
| Ένοικοι | Shanghai World Financial Center Co., PUDONG DEVELOPMENT HOLDINGS LIMITED, GCL-Poly, CITIC Securities, Google, Ernst & Young, Mitsui & Co., Anderson Mōri & Tomotsune, Korea Development Bank, Commerzbank, DLA Piper, Wells Fargo, BNP Paribas, Mizuho Securities, The Bank of New York Mellon, Sumitomo Mitsui Banking Corporation και CLSA |
| Ιδιοκτήτης | Shanghai World Financial Center Co. |
| Διαχειριστής | Shanghai World Financial Center Co., PUDONG DEVELOPMENT HOLDINGS LIMITED, GCL-Poly, CITIC Securities, Google, Ernst & Young, Mitsui & Co., Anderson Mōri & Tomotsune, Korea Development Bank, Commerzbank, DLA Piper, Wells Fargo, BNP Paribas, Mizuho Securities, The Bank of New York Mellon, Sumitomo Mitsui Banking Corporation και CLSA |
| Ύψος | 492 μέτρα |
| Όροφοι | 101 |
| Αρχιτέκτονας | Kohn Pedersen Fox |
| Βραβεία | Emporis Skyscraper Award in Bronze |
| Ιστότοπος |
| Επίσημος ιστότοπος |
|  Πολυμέσα |
| Δεδομένα () |

Το Παγκόσμιο Οικονομικό Κέντρο Σαγκάης
Το **Παγκόσμιο Οικονομικό Κέντρο Σαγκάης** (κινέζικα: 上海环球金融中心, αγγλικά: *Shanghai World Financial Center*, συντομογραφία: *SWFC*) είναι ψηλός ουρανοξύστης ο οποίος βρίσκεται στην Σαγκάη, Κίνα. Το κτίριο έχει ύψος 492 μέτρα. Ο ουρανοξύστης σχεδιάστηκε από τον Κον Πέντερσεν Φοξ και αναπτύχθηκε από την εταιρία Mori Building Company, με την Leslie E. Robertson Associates σαν μηχανικό και τις China State Construction Engineering Corp και Shanghai Construction (Group) General Co. ως κύριους κατασκευαστές του. Είναι ουρανοξύστης μικτών χρήσεων, καθώς στεγάζει γραφεία, ξενοδοχεία, αίθουσες συνεδρίασης, παρατηρητήρια και καταστήματα. Το ξενοδοχείο Παρκ Χαγιάτ Σανγκάη καταλαμβάνει τους ορόφους 79 έως 93 και είναι το δεύτερο ψηλότερο ξενοδοχείο στο κόσμο.

Η κατασκευή άρχισε το 1997 και τις 14 Σεπτεμβρίου 2007 ολοκληρώθηκε η οροφή του ουρανοξύστη σε ύψος 492,0 μέτρων, κατατάσσοντάς τον εκείνη την εποχή ως το δεύτερο ψηλότερο κτίριο στο κόσμο, μετά το Ταϊπέι 101, και ψηλότερος στην ηπειρωτική Κίνα. Επίσης είχε το ψηλότερο πάτωμα και την ψηλότερη οροφή, δύο κατηγορίας που χρησιμοποιούνται για τον προσδιορισμό του ψηλότερου κτιρίου. Ο ουρανοξύστης άνοιξε στις 28 Αυγούστου 2008 και το παρατηρητήριο στις 30 Αυγούστου. Το παρατηρητήριο αυτό ήταν το ψηλότερο την εποχή που κατασκευάστηκε, σε ύψος 474 μέτρων.

Ο ουρανοξύστης εγκωμιάστηκε για τη σχεδίασή του και ονομάστηκε από αρχιτέκτονες ως ο καλύτερος ουρανοξύστης που είχε ολοκληρωθεί το 2008. Το 2013, ο κοντινός υπό κατασκευή Πύργος της Σαγκάης ξεπέρασε σε ύψος το Παγκόσμιο Οικονομικό Κέντρο της Σαγκάης. Μαζί, το Παγκόσμιο Οικονομικό Κέντρο της Σαγκάης, ο Πύργος της Σαγκάης και ο Πύργος Τζιν Μάο σχηματίζουν την πρώτη κοντινή συνάθροιση ουρανοξυστών άνω των 300 μέτρων.

## Παραπομπές
# Κρατόμ

Φύλλο του φυτού κρατόμ.
Το **κρατόμ** γνωστό και με την επιστημονική του ονομασία Mitragyna speciosa είναι τροπικό αειθαλές δέντρο το οποίο βοτανολογικά ανήκει στην οικογένεια των δέντρων του καφέ. Το δέντρο φύεται στη Νοτιοανατολική Ασία. Το κρατόμ φυτρώνει στην Ταϊλάνδη, την Ινδονησία, τη Μαλαισία, τη Μιανμάρ και την Παπούα Νέα Γουινέα. Έχει χρησιμοποιηθεί στην παραδοσιακή φαρμακοποιία τουλάχιστον από τον δέκατο ένατο αιώνα. Οι επιδράσεις του ομοιάζουν με αυτές των οπιοειδών και είναι διεγερτικές ή χαλαρωτικές ανάλογα με τη ποικιλία που θα χρησιμοποιηθεί και τη δοσολογία.

## Εξωτερικοί σύνδεσμοι

*
*
# Ξανθίνη

| Ξανθίνη |
| --- |
|  |
| Γενικά |
| **Όνομα IUPAC** | 3,7-διυδροπουρινο-2,6-διόνη |
| **Άλλες ονομασίες** | 2,6-διυδροξυπουρίνη (ενολική μορφή) |
| Χημικά αναγνωριστικά |
| **Χημικός τύπος** | C5H4N4O2 |
| **Μοριακή μάζα** | 152,11 amu |
| Φυσικές ιδιότητες |
| **Σημείο τήξης** | 350 °C |
| **Διαλυτότητα** στο νερό | 69 mg/l (στους 16 °C) |
| **Εμφάνιση** | λευκό στερεό |
| Χημικές ιδιότητες |
| Εκτός αν σημειώνεται διαφορετικά, τα δεδομένα αφορούν υλικά υπό κανονικές συνθήκες περιβάλλοντος (25°C, 100 kPa). |

Η **ξανθίνη** είναι μια ετεροκυκλική χημική ένωση με χημικό τύπο C5H4N4O2. Σχηματίζεται ως ενδιάμεσο προϊόν του μεταβολισμού των πουρινών, και στον οργανισμό μετασχηματίζεται σε ουρικό οξύ. Παράγωγα της ξανθίνης είναι τα αλκαλοειδή καφεΐνη, θεοφυλλίνη και θεοβρωμίνη, τα οποία βρίσκονται στον καφέ, το τσάι και το κακάο.

## Βιοχημικές ιδιότητες

Η ξανθίνη σχηματίζεται στον ανθρώπινο οργανισμό ως μεταβολικό παράγωγο της αδενίνης, της γουανίνης, της υποξανθίνης και της ξανθοσίνης. Το ένζυμο ξανθινοξειδάση (οξειδάση της ξανθίνης) μετατρέπει την ξανθίνη σε ουρικό οξύ, το οποίο αποβάλλεται από τον οργανισμό μέσω των νεφρών στα ούρα.

Σε άτομα που πάσχουν από την σπάνια γενετική διαταραχή ξανθινουρία, δεν υπάρχει επαρκής ποσότητα του ενζύμου ξανθινοξειδάση, με συνέπεια να δυσχεραίνεται ο μεταβολισμός της ξανθίνης σε ουρικό οξύ. Αυτό έχει ως αποτέλεσμα τη συσσώρευση της ξανθίνης στο αίμα και τα αυξημένα επίπεδά της στα ούρα, γεγονός που μπορεί να οδηγήσει στο σχηματισμό λίθων ξανθίνης στους νεφρούς.

## Παράγωγα της ξανθίνης

Γνωστές ενώσεις που περιέχουν μεθύλια ως υποκαταστάτες σε κάποια από τα άτομα αζώτου του πουρινικού δακτυλίου της ξανθίνης είναι η καφεΐνη (1,3,7-τριμεθυλοξανθίνη), η θεοφυλλίνη (1,3-διμεθυλοξανθίνη) και η θεοβρωμίνη (3,7-διμεθυλοξανθίνη):

|  |  |  |
| --- | --- | --- |
|  |  |  |
| Καφεΐνη | Θεοφυλλίνη | Θεοβρωμίνη |

Τα μεθυλιωμένα αυτά παράγωγα της ξανθίνης έχουν παρόμοια φυσιολογική δράση ως διεγερτικές, καρδιοτονωτικές και αγγειοσυσταλτικές ουσίες.

## Δείτε επίσης

* Πουρίνες
* Ουρικό οξύ
* Ξανθινουρία

## Πηγές

* R. F. Murray, H. W. Harper, D. K. Granner, P. A. Mayes, V. W. Rodwell, *Harper's Illustrated Biochemistry*, McGraw-Hill, 2006.
* L. Stryer, *Βιοχημεία*, Πανεπιστημιακές Εκδόσεις Κρήτης, 1997.
# Πυρηνική αντίδραση

διάγραμμα πυρηνικής αντίδρασης
**Πυρηνική αντίδραση** ονομάζεται η διαδικασία οποιασδήποτε μετατροπής των πυρήνων των ατόμων ενός στοιχείου, που συμβαίνει κυρίως μέσα σε ειδικό χώρο αντιδραστήρα ή που μπορεί να συμβεί και εκτός (πυρηνικά όπλα). Η αντίδραση αυτή συμβαίνει μεταξύ του πυρήνα (ενός ατόμου) και ενός σωματιδίου - βλήματος που εισέρχεται σ΄ αυτό από την οποία και προκύπτει μετάπτωση του στοιχείου με διαφορετικό ατομικό πυρήνα (μεταστοιχείωση).

Διακρίνονται τρεις τύποι πυρηνικών αντιδράσεων:

* Η πυρηνική σχάση,
* Η πυρηνική σύντηξη και
* Η ραδιενεργός διάσπαση

Στις πυρηνικές αντιδράσεις οι πυρήνες των ατόμων είτε διασπώνται, οπότε γίνεται λόγος για σχάση, είτε συνενώνονται, οπότε γίνεται λόγος για σύντηξη, είτε μεταμορφώνονται, συνήθως λόγω βομβαρδισμού από άλλους πυρήνες ή σωματίδια τα νετρόνια. Επειδή τα σωματίδια του πυρήνα συγκρατούνται με ισχυρές ελκτικές δυνάμεις, μια πυρηνική αντίδραση είναι επόμενο να απελευθερώνει τεράστια ποσά ενέργειας.

Κοινό χαρακτηριστικό και των τριών τύπων πυρηνικών αντιδράσεων είναι η *μεταστοιχείωση* που συμβαίνει ανεξάρτητα της συνέχειας της αντίδρασης.

Οι "πυρηνικοί σταθμοί ισχύος" χρησιμοποιούν την ενέργεια των ελεγχόμενων πυρηνικών αντιδράσεων μέσα σε ένα πυρηνικό αντιδραστήρα προκειμένου να παράγουν ηλεκτρική ενέργεια.

## Δείτε επίσης

* Ραδιενέργεια
* Πυρηνική ενέργεια
* Θερμοπυρηνικός αντιδραστήρας
* Αναπαραγωγός αντιδραστήρας
* Πυρηνικά όπλα
# Mathematics Genealogy Project

Το **Mathematics Genealogy Project** (μτφ. *Εγχείρημα Γενεαλογίας Μαθηματικών*) είναι διαδικτυακή βάση δεδομένων η οποία ασχολείται με την ακαδημαϊκή γενεαλογία των μαθηματικών επιστημόνων. Ιδρύθηκε το 1997, και έως το 2016 διέθετε πληροφορίες για πάνω από 197.000 ακαδημαϊκούς των μαθηματικών επιστημών οι οποίοι συνεισέφεραν στην μαθηματική έρευνα. Τα τυπικά στοιχεία τα οποία διαθέτει για κάθε άτομο είναι, το έτος αποφοίτησης, ο τίτλος της διατριβής, το πανεπιστήμιο από όπου αποφοίτησε (*alma mater)*, διδακτορικός σύμβουλος, και οι μαθητές του ως διδάκτορα. Οι πληροφορίες δεν περιορίζονται συγκεκριμένα μόνο σε μαθηματικούς, αλλά περιλαμβάνουν και άτομα από τους χώρους της φιλοσοφίας, επιστήμης υπολογιστών, στατιστικής και επιχειρησιακής έρευνας.

## Παραπομπές

## Εξωτερικοί σύνδεσμοι

* Επίσημος ιστότοπος
# Πιερ-Ζιλ ντε Ζεν

| Πιερ-Ζιλ ντε Ζεν |
| --- |
|  |
| Όνομα στη μητρική γλώσσα | Pierre-Gilles de Gennes (Γαλλικά)  |
| Γέννηση | 24  Οκτωβρίου 1932 16ο δημοτικό διαμέρισμα του Παρισιού |
| Θάνατος | 18  Μαΐου 2007 Ορσαί |
| Αιτία θανάτου | καρκίνος |
| Υπηκοότητα | Γαλλία |
| Σπουδές | Lycée Claude-Bernard, École Normale Supérieure, Λύκειο Σαν-Λουί και Les Houches School of Physics |
| Σύντροφος | Françoise Brochard-Wyart |
| Τέκνα | Claire Wyart, Matthieu Wyart, Marc de Gennes, Christian de Gennes και Marie-Christine Picard de Gennes |
| Βραβεύσεις | Χρυσό μετάλιο Γαλλικού Εθνικού Κέντρου για την Επιστημονική Έρευνα (1980), Βραβείο Νόμπελ Φυσικής (1991), Βραβείο Βόλφγκαν Όστβαλντ (1991), Βραβείο Χόλβεκ (1968), Μετάλλιο Λόρεντζ (1990), βραβείο φυσικής Βολφ (1990), βραβείο Χάρβεϊ (1988), βραβείο Γκαι-Λυσάκ Χούμπολτ (1983), Μετάλλιο Ματεούτσι (1987), Prize Louis Ancel (1959), βραβείο Ονσάγκερ, εταίρος του Αλεξάντερ φον Χούμπολτ, βραβείο Αμπέρ (1977), Eringen Medal (1998), επίτιμος διδάκτωρ του Πανεπιστημίου του Σερμπρούκ (1988), επίτιμος διδάκτωρ του Εβραϊκού Πανεπιστημίου της Ιερουσαλήμ, Επίτιμος διδάκτωρ του Πανεπιστημίου Λαβάλ (1995), βραβείο Χούμπολτ, Εταίρος της Αυστραλιανής Ακαδημίας Επιστημών (1996), honorary doctorate of the University of Vigo (1997), αλλοδαπό μέλος της Βασιλικής Εταιρείας του Λονδίνου (28  Ιουνίου 1984), μετάλλιο Φρανκ Άλμπερτ Κότον (1997), Bourke Award (1976), Polymer Physics Prize (1982), ACS Award in Polymer Chemistry (1988) και αργυρό μετάλλιο του Εθνικού Κέντρου Επιστημονικής Έρευνας της Γαλλίας (Δεκαετία του 1960) |
| Επιστημονική σταδιοδρομία |
| Ερευνητικός τομέας | φυσική |
| Ιδιότητα | φυσικός, θεωρητικός φυσικός, καθηγητής πανεπιστημίου, διδάσκων πανεπιστημίου και ερευνητής |
| Διδακτορικός καθηγητής | Charles Kittel, Francis Perrin και André Herpin |
| δεδομένα () |

Ο **Πιερ-Ζιλ ντε Ζεν** (Pierre-Gilles de Gennes, 24 Οκτωβρίου 1932 - 18 Μαΐου 2007) ήταν Γάλλος φυσικός, ο οποίος βραβεύτηκε με Νόμπελ Φυσικής το 1991.

Γεννήθηκε στο Παρίσι στις 24 Οκτωβρίου 1932 και απεβίωσε στο Ορσέ (*Orsay*) στις 18 Μαΐου 2007. Βραβεύτηκε το 1991 με Νόμπελ Φυσικής για την ανακάλυψη ότι οι μέθοδοι που αναπτύχθηκαν για τη μελέτη φαινομένων σε απλά συστήματα μπορούν να γενικευτούν για πιο πολύπλοκες μορφές της ύλης, ειδικότερα σε υγρούς κρυστάλλους και πολυμερή. Το 1990 τιμήθηκε με άλλα δύο βραβεία, το Βραβείο Λόρεντς και το Βραβείο Βολφ.

## Παραπομπές
# Δρόμος του μεταξιού

Οι διαδρομές του δρόμου του μεταξιού
Ως **δρόμος του μεταξιού** είναι γνωστό το δίκτυο των εμπορικών δρόμων μεταξύ της Κίνας και των κρατών που βρίσκονται στα δυτικά και στα νότια αυτής. Το δίκτυο αυτό απλωνόταν σε ολόκληρη την Ασιατική ήπειρο, με έναρξη την Κίνα και προορισμό την Ινδία, την Περσία και τις περιοχές της Μεσογείου, ενώ παράλληλα, μέσω του Ινδικού Ωκεανού, τα προϊόντα μεταφέρονταν μέσω των θαλάσσιων διαδρομών προς την Ινδοκίνα, την Ινδία, την Αραβική χερσόνησο και τις χώρες της ανατολικής Αφρικής. Ο Δρόμος του μεταξιού υπήρξε το σημαντικότερο εμπορικό δίκτυο από την Αρχαιότητα, μέχρι την σταδιακή εγκατάλειψή του μετά την πτώση της Κωνσταντινούπολης το 1453.

Η ονομασία *«δρόμος του μεταξιού»* (στα γερμανικά: Seidenstraße) χρησιμοποιήθηκε επίσημα για πρώτη φορά από τον Γερμανό γεωγράφο Φερδινάνδο φον Ριχτχόφεν, τον 19ο αιώνα. Το όνομα προέρχεται από ένα από τα πιο προσοδοφόρα προϊόντα που διακινούσε η Κίνα, το κινέζικο μετάξι, η εμπορική εκμετάλλευση του οποίου ξεκίνησε σε εντατική μορφή την περίοδο της Δυναστείας των Χαν, μετά τις εξερευνήσεις του Τζαν Τσιάν.

Μέσω του δρόμου του μεταξιού διακινούνταν μετάξι, μπαχαρικά, γυαλί, πορσελάνη, πολύτιμοι λίθοι και πολλά άλλα είδη πολυτελείας. Μέσω αυτών των διαδρομών έφτασε στους Ευρωπαίους της η γνώση του χαρτιού και της πυρίτιδας από την Κίνα.

Η σημασία του δρόμου του μεταξιού εκτός από την εμπορική και οικονομική του πλευρά, έχει να κάνει και με την πολιτική επιρροή του όσο και την τεράστια πολιτιστική του σημασία. Κατά μήκος του Δρόμου αναπτύχθηκαν σημαντικοί πολιτισμοί, ενώ αποτέλεσε δίοδο για την εξάπλωση του Βουδισμού στην Κίνα και την Ιαπωνία και του Χριστιανισμού στις ανατολικής περιοχές καθώς και την εξάπλωση του Ισλάμ και την κορύφωση των επιτευγμάτων του ισλαμικού πολιτισμού. Η απότομη μείωση των εμπορικών συναλλαγών μεταξύ Ανατολής και Δύσης που ακολούθησε την εγκατάσταση της Οθωμανικής Αυτοκρατορίας τον 15ο αιώνα, οδήγησε στην ανάγκη εύρεσης νέων διαδρομών, κάτι που τελικά οδήγησε στην ανακάλυψη του Νέου Κόσμου.

Στις μέρες μας έχουν τεθεί από την Κίνα σχέδια αναβίωσης του δρόμου του μεταξιού δημιουργώντας ένα διευρυμένο σιδηροδρομικό δίκτυο το οποίο θα ενώνει την Κίνα με την Ευρώπη, με στόχο την φτηνότερη διακίνηση εμπορικών αγαθών ή βιομηχανικών προϊόντων.

## Παραπομπές

## Βιβλιογραφία

* Elisseeff, Vadime (2001). *The Silk Roads: Highways of Culture and Commerce*. UNESCO Publishing / Berghahn Books. ISBN 978-92-3-103652-1.
* Boulnois, Luce (2005). *Silk Road: Monks, Warriors & Merchants*. Hong Kong: Odyssey Books. ISBN 962-217-721-2.
* Waugh, Daniel. (2007). «Richthofen's "Silk Roads": Toward the Archaeology of a Concept.« *The Silk Road*. Volume 5, Number 1, Summer 2007